‎(ซีรีส์จาก NETFLIX)
‎ถนนแฮงบกคือทางหลวง ‎ที่จังหวัดคยองแฮและดงบังแลนด์แอนด์เฮาส์ซิง
‎ร่วมกันผลักดันเพื่อตอบสนอง ‎อุปสงค์ด้านคมนาคม
‎ของเมืองใหม่ฮัมอุนครับ
‎เส้นทางโดยรวมเป็นแบบนี้ครับ
‎(เส้นทางการก่อสร้างถนนแฮงบก)
‎ส่วนนี่คือถนนแฮงบก ‎ที่จะตัดผ่านย่านโซด็อก
‎(จังหวัดคยองแฮ เมืองกียอง ‎ย่านโซด็อก)
‎- อะไรน่ะ ‎- อะไรกันเนี่ย
‎เดี๋ยวนะครับ
‎นั่นไม่ใช่แค่ว่าถนนแฮงบก ‎ผ่านย่านโซด็อกไปเฉยๆ นี่ครับ
‎มันทะลุกลางหมู่บ้านชัดๆ เนี่ย
‎ล้อกันเล่นอยู่เหรอครับ
‎คุณตั้งใจจะแยกหมู่บ้านเรา ‎เป็นสองส่วนหรือไง
‎ถามจริง วางแผนสร้างทางชุ่ยๆ แบบนั้น ‎มันใช้ได้ที่ไหนคะ
‎เราตัดสินใจสร้างเส้นทางนี้ ‎หลังหารือกับจังหวัดคยองแฮแล้วครับ
‎ทางดงบังแค่เป็นตัวแทนรับผิดชอบ ‎ดำเนินการเท่านั้นครับ
‎ผมมาจากกองการก่อสร้าง ‎ของเมืองคยองแฮครับ
‎เรามีหน้าที่แจ้งให้ผู้อยู่อาศัย ‎ทราบถึงเส้นทางที่กำหนดไว้แล้วก็จริง
‎แต่เราไม่สามารถปรับเปลี่ยนเส้นทาง ‎ผ่านงานแถลงได้นะครับ
‎ผู้เชี่ยวชาญหลายท่านไตร่ตรองแล้ว ‎จึงกำหนดเส้นทางเช่นนี้
‎ผม…
‎ชเวฮันซู ผู้ใหญ่บ้านย่านโซด็อก
‎ที่ผ่านมาจังหวัดคยองแฮ ‎ทำอะไรกับย่านโซด็อกไว้บ้างล่ะครับ
‎อะไรแล้วนะ
‎- รถไฟใต้ดินสายสิบเหรอครับ ‎- ใช่
‎คุณเฉดหัวคนท้องถิ่นย่านโซด็อกนับสิบครัวเรือน ‎แล้วขุดไปทั่วทั้งหมู่บ้าน
‎เพื่อสร้างรถไฟใต้ดินสายสิบนั่นไง
‎แล้วกรุงโซลล่ะ ‎ทำอะไรไว้กับย่านโซด็อกบ้าง
‎หือ
‎- หือ ‎- โรงเผาขยะ
‎ใช่ โรงเผาขยะ
‎ขยะเราก็ไม่ใช่
‎แต่ดันมาสร้างโรงเผาขยะในย่านโซด็อก ‎เพื่อเผาขยะของคนโซลเฉยเลย
‎ต่อให้เราค้านหัวชนฝาแค่ไหน
‎กรุงโซลกับจังหวัดคยองแฮ ‎ก็ไม่ได้แยแสเลยสักนิด
‎มันเกี่ยวอะไรกันล่ะครับ
‎เราคุยเรื่องถนนแฮงบกกันอยู่นะ
‎เรากำลังคุยเรื่องย่านโซด็อกกันอยู่ครับ
‎การก่อสร้างรถไฟใต้ดินเพิ่งเสร็จไปหยกๆ
‎ก่อนหน้านั้นก็เพิ่งสร้างโรงเผาขยะเสร็จ
‎แต่นี่ เอาอีกแล้ว
‎อะไรแล้วนะ
‎ถนนแฮงบก
‎คุณจะให้เรายกที่ดิน ‎เพื่อโครงการนั่นอีกหรือไงครับ
‎พอสักทีเถอะครับ
‎นะ
‎ชาวบ้านย่านโซด็อก ‎ชอกช้ำมาเยอะแล้วนะครับ
‎(เส้นทางการก่อสร้างถนนแฮงบก)
‎(คดี 7 ‎เรื่องราวของย่านโซด็อก 1)
‎การกำหนดเส้นทางแบบนี้ ‎เท่ากับสั่งให้เราออกไปจากหมู่บ้านครับ
‎ลองนึกภาพรถสวนกันไปมาทุกวัน ‎บนถนนแฮงบกดูสิครับ
‎ชาวบ้านจะถูกล้อมด้วยเสียงดัง ‎ควันเสีย และละอองฝุ่นนะครับ
‎พอเรายกเรื่องนี้ขึ้นมาพูด ‎จังหวัดคยองแฮกับดงบังก็…
‎อะไรแล้วนะ
‎- กำแพงกันเสียง ‎- นั่นแหละ
‎เขาบอกสร้างกำแพงกันเสียงก็จบ
‎แต่ถ้าสร้างขึ้นมา ‎มันก็เหมือนมีตึกสูงเจ็ดแปดชั้น…
‎อะไรแล้วนะ
‎- กำแพงกันเสียง ‎- ไม่ใช่
‎- นี่ ‎- กำแพงกันดินครับ กำแพงกันดิน
‎ใช่ มันก็เหมือนกับ ‎การสร้างกำแพงกันดินขึ้นมาใหม่
‎หมู่บ้านจะถูกแบ่งครึ่ง ‎แล้วแยกกันอยู่ตัวใครตัวมันน่ะสิ
‎ไม่ทราบว่าได้คุยเรื่องค่าทดแทน ‎กับทางคยองแฮหรือดงบังบ้างหรือยังครับ
‎อย่างเช่นค่าทดแทนทางการเงิน ‎สำหรับความยากลำบากที่พูดมา
‎ให้ตายเถอะ
‎ขนาดคนที่ถูกเวนคืนที่ดินจนต้องไปจากหมู่บ้าน ‎พวกเขายังไม่ยอมจ่ายให้ดีๆ เลย
‎แล้วคิดว่าพวกเขาจะยอมจ่าย ‎ให้กับคนที่ยังอยู่เหรอครับ
‎ไม่ยอมจ่ายค่าทดแทนดีๆ งั้นเหรอครับ
‎ย่านโซด็อกเป็นแนวพื้นที่สีเขียว
‎ราคาที่ดินทางการ ‎เลยถูกกว่าบริเวณใกล้เคียงครับ
‎เพราะงั้นตอนที่สร้างรถไฟใต้ดินสายสิบ
‎คนที่ถูกเวนคืนที่ดิน ‎ก็เลยเสียหายหนักเลยครับ
‎มีหลายรายที่บ้านถูกเวนคืนที่ดินไป
‎แต่ได้รับค่าทดแทน ‎ไม่ถึงสิบล้านวอนด้วยซ้ำครับ
‎คนที่อยู่ย่านโซด็อกมาทั้งชีวิต
‎จะเอาเงินที่แค่จ่ายมัดจำบ้านเช่า ‎ในโซลยังไม่ได้ ไปอยู่ที่ไหนได้ล่ะครับ
‎เราทำทุกอย่างเท่าที่ทำได้แล้วครับ
‎เราตั้งคณะกรรมการรับมือโดยชาวบ้าน ‎ยื่นหนังสือร้องทุกข์เป็นสิบๆ แผ่นก็แล้ว
‎โทรร้องเรียนเป็นสิบๆ สายก็แล้ว
‎หรือแม้แต่ประท้วง ‎หน้าที่ว่าการจังหวัดก็ทำมาหมดแล้วครับ
‎แต่มันก็ไม่ได้ผล
‎จังหวัดคยองแฮไม่คิดจะรับฟังเราเลยครับ
‎เพราะงั้น สิ่งที่เหลืออยู่…
‎อะไรแล้วนะ
‎การพิจารณาคดี
‎เอ่อ พิจารณาคดีก็ใช่อยู่หรอก ‎แต่มันมีอันนั้นด้วยไง…
‎การยื่นฟ้องเหรอคะ
‎การยื่นฟ้องขอให้ยกเลิก ‎การกำหนดพื้นที่ถนนแฮงบก
‎โอ้โฮ
‎ใช่ครับ เราคิดว่าจะทำแบบนั้นครับ
‎ครับ เราเข้าใจเจตนาของทั้งสองท่านนะครับ
‎แต่เราไม่ใช่ผู้เชี่ยวชาญด้านการก่อสร้างถนน
‎เลยต้องการเวลาทำความเข้าใจ ‎เกี่ยวกับถนนแฮงบกนิดหน่อย
‎เราขอตรวจสอบ ‎ก่อนที่จะตัดสินใจรับคดีได้ไหมครับ
‎ได้สิครับ
‎แต่รบกวนตัดสินใจเร็วๆ หน่อยนะ
‎การก่อสร้างเมืองใหม่เริ่มมานานแล้ว
‎อะไรแล้วนะ อันนั้นน่ะ
‎- พลั่วเหรอครับ ‎- รถขุดไฮดรอลิก
‎รถแบคโฮน่ะครับ
‎นั่นแหละๆ
‎อีกไม่กี่วัน ‎รถแบคโฮจะมาบุกหมู่บ้านเราแล้วครับ
‎ครับ รับทราบครับ ไว้เราจะติดต่อไปครับ
‎โอ้
‎ขอบคุณนะครับ
‎ครับ
‎กลับดีๆ นะครับ
‎คิดว่าไง
‎ทำไมพวกเขาถึงวางแผน ‎สร้างเส้นทางแบบนี้คะ
‎มันน่าจะมีวิธีการทำทางอ้อม ‎แทนที่จะทะลุหมู่บ้านนี่คะ
‎ก็คงเพราะค่าใช้จ่ายแหละครับ
‎การตัดผ่านแทนที่จะอ้อม ‎เท่ากับมีระยะทางที่ต้องสร้างสั้นกว่า
‎ถ้าการตัดสินใจแบบนี้ ‎เป็นเพราะค่าใช้จ่ายจริงๆ
‎เราอ้างถึงการฝ่าฝืนหลักความได้สัดส่วน ‎ตามกฎหมายปกครองได้นะคะ
‎หน่วยงานบริหารต้องเลือกวิธีการ
‎ที่ละเมิดสิทธิของฝ่ายตรงข้าม ‎ให้น้อยสุดจากบรรดาวิธีทั้งหลาย
‎จังหวัดคยองแฮ ‎มีทางเลือกอื่นคือการสร้างทางอ้อม
‎แต่กลับไม่เลือกวิธีนั้น ‎เพียงเพราะเรื่องค่าใช้จ่ายไงคะ
‎เป็นการฝ่าฝืน
‎หลักความเสียหายขั้นต่ำ ‎ในหลักความได้สัดส่วนค่ะ
‎ถ้าเราคำนวณความเสียหาย ‎ที่ชาวบ้านจะได้รับเป็นต้นทุนสังคม
‎ก็น่าจะมากกว่าผลประโยชน์ ‎จากการสร้างถนนแฮงบกหรือเปล่าคะ
‎ถ้างั้น แผนการสร้างเส้นทางนี้ ‎ก็มีผลประโยชน์ขัดกันอยู่ค่ะ
‎"ฝ่าฝืนหลักความได้สัดส่วน"
‎"มีผลประโยชน์ขัดกัน"
‎ก็ดีนะ ดีทุกอย่างเลย
‎แต่ฝ่ายตุลาการมักจะไม่สะดวกใจ
‎ที่จะตัดสินสิ่งที่ฝ่ายบริหารทำ
‎ยิ่งในกรณีเฉพาะทาง ‎เหมือนคดีนี้ยิ่งแล้วใหญ่
‎ผู้พิพากษาไม่ได้เชี่ยวชาญสาขานี้
‎มันเลยกดดันเกินไป ‎ที่จะตัดสินว่าให้ทำ หรือไม่ให้ทำ
‎อาจจะเพราะเหตุผลที่ว่ามา
‎เลยแทบไม่มีชาวบ้านชนะการยื่นฟ้อง ‎ฝ่ายบริหารอะไรทำนองนี้เลยครับ
‎ฉันเองก็รู้สึกว่าไม่เคยได้ยินกรณีแบบนั้น
‎ก่อนอื่น ไปหาผู้เชี่ยวชาญ ‎แล้วถามความเห็นมา
‎ว่าแผนการสร้างทางนี้ดีที่สุดไหม ‎หรือมีเส้นทางทางเลือกไหม
‎เราต้องรู้เรื่องนั้นก่อน
‎ถึงจะตัดสินใจได้ว่าจะรับคดีไว้ไหม
‎วิศวกรโยธาประเทศเรามักง่ายสุดๆ ครับ
‎ไม่สนใจไยดีลักษณะของที่ดิน ‎สักแต่จะวาดเป็นเส้นตรงไปให้สุดทาง
‎ถ้าไปยุโรป
‎พวกเขาถือว่าทางจากสนามบินไปเมืองหลวง ‎คือเส้นทางชมทิวทัศน์
‎ไม่สร้างทางตรงดิ่งแบบนี้หรอกครับ
‎พวกเขาจะคงความโค้งเว้า ‎ของแผ่นดินให้ได้มากที่สุด
‎แล้วสร้างถนนให้คดเคี้ยวพอประมาณครับ
‎ให้ผู้คนได้ดื่มด่ำกับระหว่างทางไปช้าๆ
‎เผยบรรยากาศที่งดงามในแบบชนบท ‎ด้วยตัวถนนเอง
‎และโปรโมตภาพลักษณ์ ‎ของประเทศไปด้วยครับ
‎แบบนี้ไม่ไหวนะ
‎จากมุมมองของวิศวกรโยธา ‎แผนการสร้างทางนี้ถือว่าไม่เลวนะครับ
‎ผมรู้จักย่านนี้ดี
‎ผมให้นักศึกษาออกแบบผังเมือง ‎โดยอิงจากย่านนี้เป็นการบ้านประจำ
‎ครั้งแรกที่ผมได้ยินมาว่า ‎จะมีการสร้างเส้นทางที่นี่คือปี 2016
‎โอ้โฮ ผ่านมาหกปีแล้วนะครับ
‎ถ้าออกแบบถนนแฮงบกให้อ้อมย่านโซด็อก
‎แทนที่จะตัดผ่านล่ะคะ
‎ถ้าจะทำให้อ้อม
‎ก็ต้องสร้างติดกับถนนพยองฮวา ‎ซึ่งเป็นทางหลวงที่อยู่ใต้ย่านโซด็อก
‎หรือไม่ก็ข้างบนนี้
‎ต้องสร้างถนนใกล้กับรถไฟใต้ดินสายสิบ ‎ถูกไหมครับ
‎แต่ถ้าจะสร้างใกล้กับถนนพยองฮวา ‎ก็ต้องสร้างอุโมงค์เยอะ
‎ครั้นจะสร้างทางแยกก็ยุ่งยากครับ
‎แบบนั้นสร้างแถวๆ รถไฟฟ้าใต้ดินสายสิบดีกว่า
‎แต่ตรงนี้ดันเป็นที่ ‎ของมหาลัยความมั่นคงทางทหารอีก
‎มันก็เลยยากน่ะ
‎ถ้ามันยากทั้งบนทั้งล่าง ก็ยังมีวิธีอื่นครับ
‎สร้างใต้ดินก็ได้นี่ครับ
‎ซึ่งนั่นเรียกว่าทางใต้ดินครับ
‎งั้นก็จะมีค่าใช้จ่ายมากขึ้นน่ะสิครับ
‎ไม่ครับ ก็ไม่ขนาดนั้น
‎ในพื้นที่ที่ที่ดินราคาสูง การสร้างทางใต้ดิน
‎ใช้ค่าก่อสร้างน้อยกว่า ‎เมื่อเทียบกับการสร้างทางบนดิน
‎อีกอย่าง ถ้าสร้างทางใต้ดิน ‎พื้นที่บนดินก็จะยังคงใช้ได้ตามเดิมไงครับ
‎ถ้าเราพิจารณาถึงมูลค่า ‎การใช้ประโยชน์ของที่ดิน
‎มันก็พอจะหักลบกับค่าใช้จ่ายเพิ่มเติม ‎ที่เกิดจากการเปลี่ยนเป็นทางใต้ดินได้อยู่ครับ
‎ถ้าค่าใช้จ่ายไม่ได้ต่างกันมาก
‎งั้นทำไมทางคยองแฮกับดงบัง ‎ถึงไม่พิจารณาทำทางใต้ดินล่ะคะ
‎เรื่องของเรื่องคืองี้ครับ
‎คนที่สร้างถนน ‎ล้วนแต่จบสาขาวิศวกรรมโยธามา
‎และวิศวกรรมโยธาก็รับมือเฉพาะกับพื้นดิน
‎การทำทางใต้ดิน ‎ต้องมีแนวคิดทางสถาปัตยกรรมร่วมด้วย
‎ถึงจะง่าย แต่ก็นับเป็นพื้นที่อยู่ดี
‎ไม่ๆ ไม่ใช่แบบนั้นครับ
‎คิดอย่างเป็นกลางสิครับ
‎สุดท้ายแล้วย่านโซด็อก ‎เป็นที่ดินที่ควรค่าแก่การอนุรักษ์
‎จนต้องสร้างทางใต้ดินเลยหรือเปล่า
‎คำตอบคือไม่ครับ
‎ย่านโซด็อกเป็นชานเมืองของกรุงโซลก็จริง ‎แต่ก็มีจุดประสงค์ทางทหารอยู่ด้วย
‎ยากที่จะถอดจากพื้นที่สีเขียวครับ
‎แทบเป็นไปไม่ได้เลยที่จะได้เป็นเมืองใหม่
‎ที่คุณทนายกำลังจะสื่อ
‎คือเราไม่ควรยื่นฟ้องเหรอครับ
‎เท่าที่เราหาข้อมูลมา
‎มันคงยากที่จะอ้างว่า
‎มีแผนการอื่นที่ดีกว่าแผนการสร้างทางนี้ครับ
‎แล้วโอกาสที่จะชนะคดีนี้ก็น้อยมาก
‎การฟ้องร้องฝ่ายบริหาร ‎ใช้เวลาตัดสินคดีอย่างน้อยสามเดือน
‎หรืออย่างมากก็อาจจะหนึ่งปีครึ่ง
‎เราเกรงว่าท่านจะเสียเวลา
‎และพลังงานมากไปสำหรับการฟ้องร้อง ‎ที่มีโอกาสชนะคดีต่ำครับ
‎ผมกะว่าจะไม่พูดขนาดนี้แล้วเชียว
‎แต่ผมกระเป๋าหนักพอตัวนะ
‎อะไรนะครับ
‎เอาเข้าจริงแล้วผู้ใหญ่บ้านของเรา ‎เป็นคนมั่งคั่งมากนะครับ
‎ตระกูลเขาอาศัยอยู่ในย่านโซด็อกมาหลายรุ่น
‎ที่ดินที่ได้รับตกทอดมา
‎ไม่ใช่แค่ย่านโซด็อกนะ ‎แต่ครอบคลุมทั้งเมืองกียอง
‎- ถ้าไม่เหยียบที่ดินของผู้ใหญ่บ้าน… ‎- ไม่เอาน่า
‎ก็ผ่านไปเมืองกียองไม่ได้หรอกครับ
‎อ๋อ
‎การยื่นฟ้องครั้งนี้…
‎อะไรแล้วนะ
‎สุภาษิตอันนั้นไงครับ
‎ไข่…
‎อย่าวางไข่ในตะกร้าใบเดียว
‎ไม่ใช่ เอ่อ…
‎ทุบหินด้วยไข่
‎ถูกครับ
‎ผมรู้ครับ ว่านี่เป็นการทุบหินด้วยไข่
‎แต่ยังไงเราก็จะทำครับ
‎ถึงเราจะแพ้ ‎หรือต่อให้ตัวคนเดียวผมก็ยอมครับ
‎ผมจ่ายค่าทนายได้ไม่อั้น
‎ได้โปรด ยืนข้างเดียวกับไข่นะครับ นะ
‎เอ่อ คือ…
‎เราไปคุยกันต่อที่ย่านโซด็อกไหมครับ
‎- อะไรนะครับ ‎- ก็แบบ…
‎คุณทนายจะตัดสินใจว่า
‎จะรับหรือไม่รับคดีนี้ ‎โดยที่ไม่เคยไปย่านโซด็อกได้ไงครับ
‎ไม่ครับ ลำพังข้อมูล ‎ที่ให้เรามาก็เพียงพอแล้วครับ
‎พอดีเรางานเยอะ เลยไม่ค่อยมีเวลาด้วยครับ
‎ปัดโธ่ ย่านโซด็อกใกล้มากนะครับ ‎ขับรถจากที่นี่ไปชั่วโมงเดียวถึง
‎ใช่ครับ ถ้าคุณจะปฏิเสธ ‎ก็ไปปฏิเสธที่ย่านโซด็อกเถอะครับ นะ
‎ไม่ครับ คือว่าเรามีงานอื่นต่อ
‎- เราต้องไปจัดการ… ‎- คุณทนาย ไปกัน
‎ให้ไวครับ
‎- ไปกัน ‎- แต่ว่า…
‎คุณทนาย
‎แป๊บเดียวครับ
‎นี่ครับ
‎- สวัสดีครับ ‎- อ้อ สวัสดีครับ
‎- เชิญทางนี้ครับ ‎- ขอบคุณครับผม
‎- สวัสดีครับ ‎- สวัสดีครับ
‎- คุณทนายกำลังมาเหรอ ‎- อือ เดี๋ยวก็มา
‎- ต้องรออีกคนหนึ่งนะ ‎- ครับๆ
‎หนุ่มหล่อสาวสวยสุดๆ
‎เหมือนว่าจุนโฮ ‎จะชอบทนายชเวซูยอนเลย ว่าไหมครับ
‎จะสลับที่นั่งกับฉันไหมคะ
‎ฉันว่าหนุ่มหล่อสาวสวยนั่งข้างกันจะดีกว่าค่ะ
‎อะไรนะครับ
‎ฮะ
‎ทนายอูยองอูหัวไวจังนะ
‎จริง
‎เห็นธงสีแดงๆ นั่นใช่ไหมครับ
‎คนของดงบังเอามาปักไว้เมื่อไม่นานมานี้
‎ปักไว้เป็นเครื่องหมาย ‎เส้นทางก่อสร้างล่วงหน้าน่ะครับ
‎ตั้งแต่ตรงนี้ไป เป็นย่านโซด็อกของเราครับ
‎ลงไปเดินกันหน่อยดีไหมครับ
‎อ้อครับ
‎หมู่บ้านสวยจังเลยนะครับ
‎หมู่บ้านว่าสวยแล้ว
‎คนที่อาศัยในหมู่บ้านนี้งดงามยิ่งกว่าอีกครับ
‎อ้อ
‎โน่นๆ นั่นคิมจางฮุนแห่งย่านโซด็อก
‎เฮ้ย
‎อ้าว
‎ทำไมเขาถึงเป็น ‎คิมจางฮุนแห่งย่านโซด็อกล่ะคะ
‎อ๋อ เป็นฉายาของหมอนั่นน่ะครับ ‎เขาเป็นเทวดานักบริจาค
‎เขาบริจาคข้าวที่ปลูกเอง ‎ให้ศาลากลางทุกปีไม่เคยขาด
‎เพื่อแบ่งปันให้เพื่อนบ้านผู้ยากไร้ในเมืองกียอง
‎- ไปกันเลยไหมครับ ‎- ครับ
‎อ้อ
‎ฮึงมินเอ๊ย
‎ฮึงมิน
‎- อย่าบอกนะครับว่าคราวนี้เป็นซนฮึงมิน ‎- ใช่ครับ
‎ซนฮึงมินแห่งย่านโซด็อก
‎ที่เมืองกียอง…
‎มันเรียกอะไรแล้วนะ ไอ้นี่น่ะ
‎- งานแข่งกีฬาเหรอครับ ‎- นั่นแหละ
‎เมื่อไหร่ที่มีงานแข่งกีฬา
‎ย่านโซด็อกของเราจะได้ที่หนึ่งไม่ก็ที่สอง ‎ในการแข่งชักเย่อ
‎แต่แปล๊กแปลก พอแข่งฟุตบอลทีไร ‎เราร่วงตั้งแต่รอบคัดเลือก
‎ไม่เข้าขากันซะเลย
‎เราก็เลยตั้งทีมฟุตบอล ‎แล้วฝึกจริงจังตั้งแต่เช้ายันค่ำ
‎ปีก่อนก็เลย…
‎อะไรแล้วนะ ไอ้นี่น่ะ
‎- ชนะ ‎- ไม่ถึงขั้นนั้น
‎- แต่ก็ไปถึงรอบรองครับ ‎- ครับ
‎พระเอกของงานก็คือพี่ฮึงมินนี่แหละครับ
‎- มานู่นแล้ว ‎- อือ
‎- ฟุตบอล ‎- อ้าว
‎เอาไงดี รับลายเซ็นไหม
‎- ไม่ใช่สิ นายนี่ก็นะ ‎- หือ
‎มาทักทายแล้วก็กลับเข้าไปได้แล้ว
‎ก็ได้
‎โธ่ถัง
‎ไปกันครับ
‎ทางนี้ครับ
‎คล่องแคล่วเชียวนะครับ
‎ย่านโซด็อกมีคนเด่นคนดัง ‎เต็มไปหมดเลยนะครับ
‎มีทั้งคุณคิมจางฮุน มีทั้งคุณซนฮึงมิน
‎- อ้าว ‎- สวัสดีค่ะ
‎- ไปทำงานเหรอครับ ‎- ค่ะ
‎บ้านหลังนี้เป็นที่อยู่ของคุณเทเรซา ‎แห่งย่านโซด็อกครับ
‎มาทางนี้ๆ
‎แม่ชีเทเรซาน่ะเหรอครับ
‎อือ เทเรซา หัวหน้าสมาคมแม่บ้าน
‎- อ้อ ‎- สวัสดีครับ
‎คุณเทเรซา
‎อุ๊ยตาย
‎กลุ่มคุณทนายใช่ไหมเอ่ย
‎ขอบคุณที่มานะคะ
‎ย่านโซด็อกไม่มีโรงอาบน้ำสาธารณะครับ
‎เทเรซา หัวหน้าสมาคมแม่บ้านของเรา
‎เลยพาคนเฒ่าคนแก่ในหมู่บ้าน ‎ไปโรงอาบน้ำย่านใกล้ๆ เดือนละครั้ง
‎เธอไปขัดหลังให้คุณยาย ‎แถมยังเลี้ยงซุปกระดูกวัวหลังอาบน้ำเสร็จด้วย
‎แหม
‎ก็ใช้ค่าส่วนกลางจ่ายทั้งนั้นแหละ
‎แต่ก็ไม่ใช่เรื่องง่ายที่คนเราจะสละเวลา ‎และมีน้ำใจแบบนั้นทุกเดือนนี่ครับ
‎ที่หัวหน้าสมาคมแม่บ้านทำได้ ‎ก็เพราะเป็นแม่ชีเทเรซาไง
‎แหม ก็เกินไป
‎คุณทนายทุกท่าน
‎ฝากย่านโซด็อกด้วยนะคะ
‎ฝากด้วยนะคะ
‎รบกวนด้วยค่ะ
‎รบกวนด้วยนะคะ
‎งั้นผู้ใหญ่บ้านกับประธานคณะกรรมการ ‎ก็มีฉายาด้วยหรือเปล่าครับ
‎แน่นอน
‎ของผม เอ่อ…
‎- "อะไรแล้วนะแห่งย่านโซด็อก" ‎- ไม่ใช่
‎- อีกอนฮีแห่งย่านโซด็อก ‎- อะไรนะครับ
‎บอกแล้วไงครับ ว่าผมมีอันจะกิน
‎งั้นประธานล่ะครับ
‎ผมคือจางดงกอนแห่งย่านโซด็อกครับ
‎ฮะ
‎ตกใจแรงไปไหนครับ
‎หมอนี่ออกจะหล่อเด่นเป็นประกายนี่ครับ
‎เวลาที่สาวโสดย่านโซด็อก ‎เดินผ่านหน้าบ้านเจ้าดงกอน
‎อะไรแล้วนะ ไอ้นั่นน่ะ…
‎สาวๆ ถึงกับต้องจัดแจงเสื้อผ้าให้ดูดี
‎แหม ผู้ใหญ่บ้านนี่ก็
‎มีสาวโสดให้ทำแบบนั้นหลงเหลือ ‎อยู่ในย่านโซด็อกซะที่ไหนล่ะครับ
‎อายุเฉลี่ยของชาวบ้านที่นี่คือ 65 ปีเลยนะ
‎อ๋อ งั้นหรอกเหรอ
‎ดงกอนของเรา ‎ก็เลยไม่ได้แต่งเมียสักทีสินะ หือ
‎เอาล่ะ เราเยี่ยมชมหมู่บ้านกันเท่านี้พอ
‎ทีนี้ไปดูวิวหมู่บ้านกันหน่อยไหมครับ
‎เดินไปจนถึงต้นแฮกเบอร์รี ‎บนเนินเขานั่นกันเถอะ
‎อนุสรณ์สถานทางธรรมชาติแห่งย่านโซด็อกครับ
‎ถูกกำหนดให้เป็นอนุสรณ์สถานทางธรรมชาติ ‎จริงๆ เลยเหรอครับ
‎เปล่าหรอก เป็นแค่อนุสรณ์สถานทางธรรมชาติ ‎แห่งย่านโซด็อกน่ะ
‎เหมือนจางดงกอนแห่งย่านโซด็อก
‎อ๋อ
‎ตอนนั้นคือเมื่อไหร่แล้วนะ ‎ใช่ปี 2016 หรือเปล่า
‎เราเคยสอบถามกับที่ว่าการจังหวัดแล้วครับ ‎เผื่อเป็นไปได้
‎แต่พอผู้เชี่ยวชาญมาดู ‎ก็บอกว่ายังไม่ถึงขั้นนั้นล่ะ
‎บอกว่าไม่ถึงกับ ‎เป็นอนุสรณ์สถานทางธรรมชาติ
‎มันตั้งตระหง่านขนาดนี้
‎ผมว่าอย่างน้อยก็ควรได้เป็นต้นไม้คุ้มครองนะ
‎- น่าเสียดายจัง ‎- ไม่ได้เป็นอะไรก็ช่างเถอะครับ
‎คนในย่านโซด็อกแห่งนี้ ‎ไม่มีใครไม่เคยปีนต้นไม้นี้เล่นสมัยเด็ก
‎ไม่มีใครไม่เคยจัดงานฉลอง ‎ใต้ต้นไม้นั่นในวันที่น่ายินดี
‎และไม่มีใครไม่เคยไปอธิษฐาน ‎ในยามที่สิ้นหวังด้วยครับ
‎ถึงจะไม่มียศศักดิ์ แต่มันก็เป็นสิ่งที่ ‎คุ้มครองหมู่บ้านเราเหมือน…
‎อะไรแล้วนะ ไอ้นั่นน่ะ
‎ต้นแฮกเบอร์รี
‎ร่มโพธิ์ร่มไทรน่ะครับ
‎แต่ก็นะ ถ้าสร้างถนนแฮงบก ‎เจ้านี่ก็คงจะถูกตัดทิ้งไปด้วย
‎เอาล่ะ ไปกันครับ
‎เราจะเดินขึ้นเนินกันนะครับ ไปต่ออีกนิดเดียว
‎คุณทนาย
‎- ไม่เป็นไรนะครับ ‎- ค่ะ
‎เดี๋ยวนะครับ แย่แล้ว
‎เสื้อขาดนี่ครับ
‎อ้อ
‎เอาอันนี้คลุมไว้ก่อนก็ยังดีครับ
‎ไม่เป็นไรค่ะ
‎คุณทนายทำงานอยู่ ‎จะใส่เสื้อขาดก็คงดูไม่ดีนะครับ
‎มาครับ เชิญนั่งตรงนี้เลยครับ เชิญครับ
‎โธ่ เหนื่อยแย่เลยนะครับ
‎ระวังครับ
‎ทุกคนคงเหนื่อย ‎กับการเดินขึ้นเนินเขาใช่ไหมครับ
‎- ดื่มน้ำข้าวให้สดชื่นกันสักแก้วนะครับ ‎- ส่งมาครับ
‎คุณเทเรซาเตรียมมาให้ครับ
‎- เอ้านี่ ‎- อร่อยกลมกล่อมแน่นอนครับ
‎ว่าแต่คนนั้นคือใครครับ
‎ยูจีน พัคแห่งย่านโซด็อก
‎วันนี้คุณทนายมาเยี่ยม
‎ผมเลยเรียกเขามาเป็นพิเศษ ‎เพื่อมาเล่นไวโอลินให้ฟัง
‎สุดยอดผู้มีพรสวรรค์ ‎แห่งย่านโซด็อกเลยนะครับ
‎อ้อ มันที่ไหนแล้วนะ
‎- ที่ว่าการจังหวัดคยองแฮครับ ‎- นั่นแหละ
‎เขาทำงานที่นั่นครับ
‎จัดเลย
‎เอาล่ะ
‎ดูตรงนั้นสิครับ
‎ผมคิดหนักเลยครับว่าจะทำยังไง ‎ให้คุณทนายเห็นคุณค่าของย่านโซด็อก
‎อันที่จริง
‎ถ้าดูจากแค่ตัวเลขบนกระดาษ
‎ย่านโซด็อกกระจอกมากเลยครับ
‎จำนวนชาวบ้านก็น้อยนิด ราคาที่ดินก็แสนถูก
‎แต่ถ้ามาดูกับตาตัวเอง มันจะไม่ใช่แบบนั้น
‎เรามีทั้งคิมจางฮุน มีซนฮึงมิน
‎มีหัวหน้าสมาคมแม่บ้าน เทเรซา
‎แล้วก็มียูจีน พัคด้วย ‎หมู่บ้านเรายอดเยี่ยมมากนะครับ
‎กับอีแค่ไม่ได้เป็นต้นไม้คุ้มครอง ‎แต่ต้นแฮกเบอร์รีนี้
‎ก็แสนจะสง่างามนี่ครับ เนอะ
‎มันไม่ใช่ย่านที่ควรถูกรื้อทิ้งแบบนั้น
‎ไม่ใช่ย่านที่ควรหายไปเฉยๆ แบบนั้น
‎ที่นี่ไม่ใช่ย่านแบบนั้นนะครับ
‎เราต้องรู้ทุกอย่างที่เกี่ยวข้องกับถนนแฮงบก
‎นับตั้งแต่วินาทีที่เริ่มแผนการก่อสร้าง
‎ไปจนถึงตอนกำหนดพื้นที่ถนน
‎เรียงลำดับตามเวลา ‎และพิจารณาข้อมูลให้ถี่ถ้วน
‎ค้นกฎข้อบังคับและคดีตัวอย่าง ‎ที่เกี่ยวข้องมาให้หมด
‎- ครับ รับทราบครับ ‎- ค่ะ รับทราบค่ะ
‎คุณจุนโฮบอกว่าวางข้อมูลคดี ‎ไว้ในห้องผมแล้ว เอาไปแบ่งกันนะ
‎อ่านด้วยกันสามคน แป๊บเดียวก็คงเสร็จ…
‎ทั้งหมดนี้เป็นข้อมูลของถนนแฮงบกเหรอคะ
‎ผมว่าอ่านด้วยกันสามคน ‎ก็ไม่น่าแป๊บเดียวเสร็จนะครับ
‎แป๊บเดียวเสร็จไม่ไหวหรอกค่ะ
‎นั่นแหละ เอ่อ…
‎สู้นะ
‎ว้าว
‎ทานข้าวหรือยังครับ เหนื่อยไหม
‎ไม่ใช่ข้อมูลเพิ่มเติมใช่ไหมคะ
‎อย่าบอกว่าต้องอ่านอีกนะคะ
‎ทำไงดีล่ะ ‎ข้อมูลเพิ่มเติมจริงๆ นั่นแหละครับ
‎นี่เป็นเอกสารร้องเรียน
‎ที่คณะกรรมการรับมือโดยชาวบ้าน ‎ส่งให้จังหวัดคยองแฮครับ
‎ส่วนนี่เป็นเอกสาร ‎ที่จังหวัดคยองแฮตอบกลับครับ
‎- ถ้างั้นก็เต็มที่นะครับ ‎- ค่ะ
‎นี่เธอไม่รู้หรือแกล้งไม่รู้กันแน่
‎ฮะ
‎เท่าที่เห็น ฉันว่าคุณจุนโฮชอบเธอนะ
‎อ้อ
‎คงไม่ใช่หรอก ฉันถามเขาแล้ว
‎ถามแล้วเหรอ
‎เธอถามเขาว่าอะไร
‎อีจุนโฮชอบอูยองอู
‎จริงหรือไม่คะ
‎เหอะ
‎เธอสอบสวนเขาเห็นๆ
‎แล้วคุณจุนโฮตอบว่าอะไร
‎อันนั้น…
‎เป็นคำถามที่ ‎ยากเกินกว่าหัวหน้าฝ่ายฮวังดูยง
‎จะตอบได้นะครับ
‎คุณอีจุนโฮเลี่ยงที่จะตอบคำถามนั้นตรงๆ
‎โอ๊ย เธอว่าความอยู่หรือไง ‎ความรักไม่ใช่การพิจารณาคดีนะ
‎พูดมาได้ว่าเขาเลี่ยงที่จะตอบตรงๆ
‎เขาไม่ตอบให้ชัดเจน แล้วก็เปลี่ยนเรื่อง
‎ก็แหงสิ
‎"อีจุนโฮชอบอูยองอู จริงหรือไม่คะ"
‎เธอเล่นถามซะขนาดนั้น ‎คิดว่าเขาจะตอบว่า
‎"ครับ นั่นคือความจริง ‎ที่ไม่อาจโต้แย้งได้" งี้เหรอ
‎ถ้าเป็นฉันก็คงจะเลี่ยง ‎ไม่ตอบตรงๆ เหมือนกัน
‎แล้วเธอล่ะ
‎เธอชอบคุณจุนโฮหรือเปล่า
‎ไม่ง่ายเลย
‎มันไม่ง่ายที่จะมีคนมาชอบฉัน
‎อะไรนะ
‎เรื่องแค่นั้นฉันก็รู้
‎เธอเป็นสาวสวย แต่ฉัน…
‎เป็นคนออทิสติกนี่นา
‎เธอนี่มัน…
‎เธออย่าพูดอะไรอ่อนแอแบบนั้นสิ
‎ไม่ง่ายอะไรของเธอเล่า
‎สรุปว่า
‎อูยองอูชอบอีจุนโฮหรือว่าไม่ชอบ
‎- อยากรู้เรื่องนั้นสินะ ‎- อือ
‎โธ่ๆ จะปรึกษาเรื่องหัวใจ ‎ก็น่าจะเลือกคนที่รู้ดีหน่อยสิ
‎ยัยนี่จะไปรู้อะไร
‎ก็ว่าไป นี่สาวสวยสังหารแห่งเกาะคังฮวานะ
‎ฉันนี่แหละของเด็ด ‎รองจากเสื่อ "ฮวามุนซอก"
‎- ตั้งใจฟังจ้ะ ‎- อือ
‎เอานะ
‎ลองนึกภาพอีจุนโฮขึ้นมา
‎- เป็นไง ‎- อือ
‎ย่อ ย่ำย่ำ
‎- ย่อ ย่ำย่ำ ‎- ย่อ ย่ำย่ำ
‎- ย่อ ย่ำย่ำ ตอนนี้เลยครับ ‎- ย่ำ
‎ย่อ ย่ำ
‎คุณอีจุนโฮ…
‎ใจดี
‎คุณทนายทำงานอยู่ ‎จะใส่เสื้อขาดก็คงดูไม่ดีนะครับ
‎เขาเป็นคนอ่อนโยน
‎แล้วเวลาอยู่ด้วยกันล่ะ เป็นไง ใจเต้นรัวไหม
‎ใจมันเต้นโครมครามแทบหลุดออกมาเลยไหม
‎ผมอยากได้ทนายแบบคุณทนาย
‎มาอยู่ข้างผมนะครับ
‎ก็เคยอยู่นะ
‎อุ๊ย
‎ว้ายแม่ หน้าแดงเก็บทรงไม่อยู่
‎เธอชอบเขาเต็มเปาเลยนะเนี่ย
‎นี่
‎ถ้าเธอไม่แน่ใจ ‎ลองไปแอบๆ แตะตัวอีจุนโฮดูไหม
‎อะไรนะ
‎เป็นการวัดอัตราการเต้นของหัวใจ ‎ว่ามันเต้นแรงแค่ไหน ตอนเธอแตะตัวเขาไง
‎ถ้าอยู่ที่ 150 ครั้งต่อนาที ‎ก็แปลว่าแค่รู้สึกดีเฉยๆ
‎แต่ว่า ถ้าใจเธอมันเต้นแรง ‎แบบแรงแทบสิ้น แรงแทบจะระเบิดให้ได้
‎ถ้าใจเธอมันตุบๆ เหมือนรัวกลอง ‎งั้นก็แปลว่าเธอชอบจริง
‎เฮ้ย
‎พูดจาหาเรื่องแล้วไหมล่ะ
‎แตะบ้าแตะบออะไรของเธอ ‎นั่นมันอาชญากรรมนะ
‎ฮะ
‎ถูกต้อง
‎เราแตะตัวคนอื่น ‎โดยไม่ได้รับอนุญาตไม่ได้นะ
‎งั้นก็ขออนุญาตเขาสิ
‎หือ
‎ครั้งแรกเลยแฮะ ‎ที่เราประจันหน้ากับเด็กจากแทซาน
‎เด็กจากแทซานเหรอคะ ‎รู้จักกันตอนไหนถึงเรียกว่าเด็ก
‎หนึ่งในนั้นคือเพื่อนร่วมรุ่นผมสมัยเรียนนิติ
‎ซึ่งนั่นแปลว่าเขาคือเด็กใหม่
‎ส่วนอีกคน ‎ก็ดูเหมือนไม่ได้แก่ขนาดนั้นนะ
‎ก็จริงนะ
‎แต่จะว่าความแค่สองคนนั้น ‎โดยไม่มีทนายความอาวุโสเหรอ
‎สวัสดีค่ะ
‎ทนายแทซูมีใช่ไหมคะนั่น
‎- ราชาเสด็จเองเลย ‎- "ราชา" เหรอ
‎คนนั้นคือราชาเหรอคะ
‎เธอคือประธานแห่งแทซาน ‎จนเมื่อไม่นานนี้ไง
‎ได้ยินว่าเธอลาออกมาเป็นทนายความธรรมดา
‎ปรากฏว่ามาว่าความจริงด้วย ‎ไม่ได้มาแค่ชื่อ
‎นั่นน่ะสิ
‎ลือกันว่าเธอเป็นผู้สมัคร ‎รัฐมนตรีกระทรวงยุติธรรมนี่ ไม่ยุ่งเหรอ
‎หยุดซุบซิบกันแล้วจดจ่อกับคดีเถอะ เข้ามา
‎แผนการสร้างทางแฮงบกที่จำเลยออกแบบไว้
‎ตัดผ่านย่านโซด็อกซึ่งเป็นที่อาศัยของโจทก์ ‎ทำให้หมู่บ้านถูกแยกเป็นสองส่วนครับ
‎โปรดดูเส้นทางทางเลือกนี้นะครับ
‎ถนนแฮงบกสามารถอ้อมไปทาง ‎ทิศใต้ของย่านโซด็อก
‎หรือทิศเหนือของย่านโซด็อก
‎หรือสร้างใต้ดินได้ด้วยครับ
‎แม้ว่าจะมีทางเลือกอื่นอีกมากมาย
‎แต่จำเลยประเมินสิทธิของโจทก์ต่ำเกินไป
‎และประเมินผลประโยชน์ ‎จากการสร้างเส้นทางนี้สูงเกินไป
‎จนนำมาสู่การตัดสินใจ ‎ที่มีผลประโยชน์ขัดกันครับ
‎จบเพียงเท่านี้ครับ
‎(โจทก์)
‎จำเลย คำกล่าวอ้างของโจทก์ ‎เป็นความจริงไหมครับ
‎ไม่ได้ตรวจสอบเส้นทางทางเลือก ‎อย่างละเอียดเหรอครับ
‎เราตรวจสอบอย่างละเอียดแล้วค่ะ ‎ศาลที่เคารพ
‎ทำไมสามเส้นทางที่โจทก์กล่าวอ้าง
‎ถึงไม่สามารถเป็นทางเลือกที่ดีได้
‎ฉันจะแสดงให้เห็นเองค่ะ
‎ขออภัยด้วยนะคะ
‎ฉันพาท่านผู้พิพากษา
‎กับผู้พิพากษาสมทบออกสื่อ ‎โดยไม่ได้ขออนุญาตล่วงหน้า
‎อ้อ นั่นเราเหรอครับ
‎สามคนที่ใส่ครุย ‎ขยับหัวดุ๊กดิ๊กนั่นน่ะเหรอ
‎ค่ะ
‎วันนี้อากาศสดใสมากเลยค่ะ
‎ฉันพาผู้พิพากษาออกไปนอกศาลไม่ได้
‎เราขับรถไปถนนแฮงบกกันแบบนี้ดีไหมคะ
‎อันดับแรก เราจะไปตามเส้นทางที่หนึ่ง ‎ที่โจทก์กล่าวอ้างค่ะ
‎(ไป)
‎ถ้าถนนแฮงบกสร้างขึ้นที่ทิศใต้ ‎ใกล้กับถนนพยองฮวา
‎จะต้องยืดระยะทางไปอีกห้ากิโลเมตรค่ะ
‎ไม่ใช่แค่ยืดระยะทางนะคะ
‎ใกล้กับถนนพยองฮวา ‎มีโรงเผาขยะอยู่ด้วยค่ะ
‎สิ่งก่อสร้างนี้ไม่สามารถย้ายที่ได้ ‎ถ้างั้นต้องทำยังไงล่ะคะ
‎ก็ต้องสร้างอุโมงค์และทางยกระดับแบบนี้ค่ะ
‎ไม่ต้องพูดถึงการสร้างโค้งหักศอก ‎เชื่อมต่อกับกรุงโซลเลยค่ะ
‎ลำพังแค่ค่าก่อสร้างเพิ่มเติม ‎ก็เกินสามแสนล้านวอนแล้ว
‎ระยะทางก็ยาวขึ้นอีกห้ากิโลเมตร
‎ถนนก็ชวนหวาดเสียวเหมือนนั่งรถไฟเหาะ
‎ซึ่งอาจเป็นต้นเหตุให้เกิดอุบัติเหตุนับไม่ถ้วนค่ะ
‎ถ้างั้นเส้นทางที่สองจะเป็นยังไงคะ
‎(ไป)
‎ถ้าถนนแฮงบกสร้างขึ้นที่ทิศเหนือ ‎ใกล้กับรถไฟใต้ดินสายสิบ
‎ก็ต้องผ่านที่ของมหาวิทยาลัย ‎ความมั่นคงทางทหารค่ะ
‎ในเมื่อมหาวิทยาลัยไม่ยินยอม ‎สุดท้ายก็จะเป็นแบบนี้ค่ะ
‎โจทก์เองก็ไม่ยินยอมเช่นกันนะครับ
‎เจตนาของมหาลัยความมั่นคงทางทหาร ‎ที่ไม่ยกอาคารคอกสัตว์ให้เป็นเรื่องสำคัญ
‎แต่คุณเมินการคัดค้านของชาวบ้าน ‎ย่านโซด็อกที่ไม่ยินยอมเสียที่ดินเหรอครับ
‎ศาลที่เคารพคะ
‎เมืองใหม่ฮัมอุน ‎จะเริ่มดำเนินการในเดือนมิถุนายนปีหน้า
‎ถ้าการฟ้องร้องนี้เป็นผลให้ ‎การสร้างถนนแฮงบกเสร็จสิ้นช้าลง
‎กรุงโซลและจังหวัดคยองแฮจะไม่สามารถ ‎เลี่ยงการจราจรที่แสนจะย่ำแย่ได้ค่ะ
‎หมู่บ้านอื่นที่รวมอยู่ใน ‎แผนการก่อสร้างถนนแฮงบกล้วนเข้าใจดี
‎และยินดีสละที่ดินส่วนหนึ่งให้ค่ะ
‎แต่ว่า
‎ย่านโซด็อก หมู่บ้านที่มีจำนวนประชากร ‎น้อยที่สุดในจังหวัดคยองแฮ
‎ไม่ให้ความร่วมมือเป็นพิเศษ ‎มิหนำซ้ำยังยกเรื่องทางใต้ดินขึ้นมาอีกค่ะ
‎ชัดเจนเลยว่านี่เป็น ‎อัตตานิยมเฉพาะพื้นที่และ…
‎อัตตานิยมเฉพาะพื้นที่งั้นเหรอครับ
‎คุณหยามเจตนาของเราแบบนั้นได้ยังไง
‎ย่านอื่นคงได้รับค่าทดแทนที่เหมาะสม ‎ถึงได้ยอมร่วมมือ
‎แต่พวกเขาอยู่ในสถานการณ์ ‎ที่ต่างกับย่านโซด็อกนะครับ
‎อ๋อ
‎อ้อ
‎ถ้างั้นโจทก์ยื่นฟ้องเรื่องนี้ ‎เพราะอยากจะรับค่าทดแทนเพิ่มเหรอคะ
‎- นี่… ‎- แม้ภาษีนับแสนล้านจากประชาชนจะสูญเปล่า
‎และการจราจรทั่วทุกพื้นที่จะติดขัดก็ไม่เป็นไร
‎ตราบใดที่พวกคุณได้รับค่าทดแทนเพิ่มเหรอ
‎การขัดขวางการก่อสร้างนี้ ‎แม้จะต้องขึ้นโรงขึ้นศาล
‎นั่นคือนิยามของ ‎อัตตานิยมเฉพาะพื้นที่ไม่ใช่เหรอคะ
‎- ไม่ใช่แบบนั้นนะ ‎- เอ่อ…
‎นั่งเถอะครับ ไม่เป็นไรครับ
‎ศาลที่เคารพคะ
‎การก่อสร้างถนนแฮงบก ‎เริ่มดำเนินการไปพอสมควรแล้ว
‎ด้วยเป้าหมายที่จะก่อสร้างเสร็จภายในปีนี้
‎ถ้าการตัดสินใจนี้ต้องถูกยกเลิกตอนนี้
‎เห็นได้ชัดว่าจะเกิดความเสียหาย ‎นับหลายหมื่นล้านวอนค่ะ
‎จบเพียงเท่านี้ค่ะ
‎ไม่สิ…
‎ค่ะ
‎นี่ ยองอู กินขนมปังหน่อยสิ
‎แถวบ้านเรามีร้านขนมปังมาเปิดใหม่…
‎("ลีดเดอร์ส มาสเตอร์" ‎ประธานทนายความแทซูมี)
‎(ทนายแทซูมี)
‎นี่ลูกทำอะไรอยู่
‎รู้จักทนายแทซูมีไหมคะ
‎เธอเป็นประธานของสำนักงานกฎหมายแทซาน ‎เพิ่งลาออกเมื่อไม่นานนี้เองค่ะ
‎เธอเป็นลูกสาวของผู้ก่อตั้งแทซาน ‎แต่งงานกับประธานคังชอนกรุ๊ป
‎- มีลูกชายหนึ่ง… ‎- ทำไม…
‎ถึงหาข้อมูลแทซูมี
‎อ้อ
‎เธอเป็นทนายฝ่ายตรงข้าม ‎ในคดีที่หนูทำอยู่ค่ะ
‎อะไรนะ
‎หนูได้เห็นเธอว่าความ
‎ถึงเธอจะเป็นฝ่ายตรงข้าม แต่เท่มากเลยค่ะ
‎หนูอยากเป็นแบบนั้นบ้างค่ะ
‎เอาล่ะ มานี่ๆ
‎- เดี๋ยวครับ ‎- หยุด
‎- เดี๋ยวครับ ‎- หยุดนะ
‎- เดี๋ยวสิครับ ‎- อย่านะ
‎- เดี๋ยวก่อนครับ ‎- หยุดก่อน
‎- เดี๋ยวสิครับ ‎- ทำอะไรเนี่ย
‎- หยุดนะ ‎- หยุด
‎นี่ทำอะไรกันอยู่ครับ
‎ใครอนุญาตให้ก่อสร้างไม่ทราบ
‎ฮะ
‎ใครอนุญาตอะไรอีก
‎นี่เป็นการก่อสร้างถนนโดยรัฐบาลนะครับ
‎นี่คุณ
‎เราอยู่ในระหว่างการยื่นฟ้อง ‎ไม่ให้สร้างถนนนะครับ
‎- ให้หยุดการก่อสร้าง มันอะไรแล้วนะ ‎- ระงับผลบังคับ
‎นั่นแหละ เรายื่นขอ ‎ให้ระงับผลบังคับแล้วนะครับ
‎- ฮะ ‎- งั้นก็ไปคุยกับผู้พิพากษาสิครับ
‎- มาโวยตรงนี้เพื่ออะไร ‎- หงุดหงิดชะมัด
‎ลุง ถ้าเราทำงานเสร็จไม่ทันเวลา ‎แล้วไม่ได้รับค่าจ้าง
‎พวกลุงจะรับผิดชอบไหมล่ะครับ
‎พูดอะไรของคุณ
‎จะอะไรซะอีก ก็เรื่องก่อสร้างนี่ไง
‎- คนขับ ยกเลย ยกๆ ‎- เอ้า ยกๆ
‎- ยกๆ ‎- ไอ้นี่
‎- อ้าว พี่ ‎- เฮ้ย ไอ้พวกนี้
‎- ทำบ้าอะไรกัน ‎- หลีกไป
‎ปล่อย
‎เดี๋ยวนะ
‎หลบซิ
‎คุณทนาย
‎การระงับผลบังคับจะมีผลเมื่อไหร่ครับ
‎คนงานก่อสร้างบุกเข้ามาถึงทางเข้าหมู่บ้าน
‎และกำลังขุดดินครับ
‎ตอนนี้ที่นี่วุ่นวายใหญ่แล้ว
‎ยังไม่มีการตัดสินให้ระงับผลบังคับ
‎เลยไม่มีวิธีหยุดการก่อสร้างได้ในตอนนี้ครับ
‎ผมจะขอให้ศาลเร่งการตัดสินใจนะครับ
‎ครับ
‎เรื่องถนนแฮงบกเหรอคะ
‎ดูเหมือนจะเริ่มการก่อสร้าง ‎แถวย่านโซด็อกแล้ว
‎การตัดสินให้ระงับผลบังคับ ‎ใช้เวลานานขนาดนี้ได้ด้วยเหรอคะ
‎ศาลคงไม่ได้ลืมใช่ไหมคะ
‎ไม่มีทางลืมหรอก
‎ผมว่าศาลคงยื้อไว้ ‎แล้วรอยกฟ้องพร้อมกับร่างที่ยื่นภายหลังเลย
‎นั่นหมายความว่า
‎ในมุมมองของศาล ‎คดีนี้แทบจะเป็นไปไม่ได้เลยที่จะเห็นชอบ
‎แต่ศาลเองก็คงลำบากใจน่าดูเลยนะครับ
‎การตัดสินว่าควรมีถนนแฮงบกหรือไม่
‎มีผลต่อราคาที่ดินในเมืองใหม่ฮัมอุนสูงแน่ๆ
‎ขืนยกเลิกสุ่มสี่สุ่มห้า ‎ก็อาจจะกลายเป็นศัตรูสาธารณะได้เลย
‎เราเลยยิ่งต้องหาสาเหตุว่ามันผิดกฎหมายยังไง
‎เวลาเดียวที่ศาลจะสั่งยกเลิก ‎สิ่งที่รัฐกำลังทำอยู่ได้
‎ก็คือเมื่อตัดสินว่าสิ่งนั้นผิดกฎหมายเท่านั้น
‎ฉันเจออย่างหนึ่งค่ะ สาเหตุที่ผิดกฎหมาย
‎งั้นเหรอ
‎อะไรล่ะ
‎พวกเขาฝ่าฝืนขั้นตอนการประเมิน ‎ผลกระทบต่อสิ่งแวดล้อมเชิงกลยุทธ์ค่ะ
‎เหรอครับ
‎พวกเขาประเมินผลกระทบ ‎ต่อสิ่งแวดล้อมเชิงกลยุทธ์แล้วนี่
‎ทำแล้วก็จริง แต่ประเด็นอยู่ที่ทำเมื่อไหร่ค่ะ
‎ตามกฎหมายการประเมิน ‎ผลกระทบต่อสิ่งแวดล้อม
‎การประเมินผลกระทบต่อสิ่งแวดล้อมเชิงกลยุทธ์
‎ต้องจัดทำขึ้นเมื่อมีการจัดทำแผน ‎ที่ส่งผลกระทบต่อสิ่งแวดล้อม
‎แต่ในกรณีของถนนแฮงบก
‎มีการจัดทำแผน ‎สำหรับออกแบบเส้นทางในปี 2017
‎แต่การประเมินผลกระทบ ‎ต่อสิ่งแวดล้อมเชิงกลยุทธ์เสร็จสิ้นในปี 2019 ค่ะ
‎งั้นเหรอ
‎จังหวัดคยองแฮทำพลาดแล้วสิ ‎เก่งมากครับ เราใช้ประเด็นนี้กันเถอะ
‎เราควรจะเอาจริงเอาจัง ‎กับการนำเสนอด้วยไหมครับ
‎ไม่ต้องถึงขั้นฉายเกมสามมิติ ‎เหมือนที่แทซานทำ
‎แต่เป็นอะไรที่ดูหรูหรา
‎การประเมินผลกระทบ ‎ต่อสิ่งแวดล้อมเชิงกลยุทธ์ช้า
‎มันจะทำให้ดูหรูได้ยังไงเหรอ
‎ฉันเคยได้ยินว่ามีบริษัท ‎รับทำไฟล์นำเสนออยู่นะคะ
‎ให้ฉันลองสอบถามดูไหมคะ
‎ไม่รู้สิ เราสวนทางเลยดีกว่าไหม
‎ยิ่งจังหวัดคยองแฮ ‎พยายามหลอกล่อผู้พิพากษา
‎ด้วยการใช้สำนักงานกฎหมายยักษ์ใหญ่ ‎กับการนำเสนอที่สะดุดตา
‎ผมว่าเรายิ่งต้องใช้ความจริงใจ ‎ของชาวบ้านย่านโซด็อก
‎และไปต่ออย่างซื่อตรงหรือเปล่า
‎แน่นอนว่าเรา ‎ก็เป็นสำนักงานกฎหมายยักษ์ใหญ่
‎แต่เราจะให้ความรู้สึกมีมนุษยธรรม ‎มากกว่าแทซาน
‎กลยุทธ์ทางอารมณ์
‎เอ่อ…
‎งั้นเรายื่นขอให้มีการพิสูจน์หน้างาน ‎ที่ย่านโซด็อกดีไหมคะ
‎- พิสูจน์หน้างานเหรอ ‎- ค่ะ
‎ตอนแรกเราเองก็ตั้งใจว่าจะไม่รับคดีนี้
‎แต่เราก็เปลี่ยนใจ ‎หลังจากที่ได้ไปเห็นย่านโซด็อกกับตานี่คะ
‎โอเค เรายังไม่มีข้ออ้าง ‎ที่จะขอให้มีการพิสูจน์หน้างาน
‎มาลองคิดดูก็แล้วกันครับ
‎เก่งมากครับที่หาเจอ ‎ทนายอูยองอูทำได้ดีมาก
‎รุ่นพี่
‎ขอโทษที รอนานเลยใช่ไหม
‎เดินทางมาเหนื่อยหรือเปล่าคะ
‎ทำไม
‎มีอะไรเหรอ
‎คดี…
‎ที่ยองอูทำอยู่ตอนนี้
‎เธอรู้หรือเปล่า ‎ว่าทนายฝั่งตรงข้ามคือแทซูมี
‎อ้อ งั้นเหรอ
‎เธอทำลงไปเพราะรู้ทุกอย่างใช่ไหม
‎- รู้อะไร ‎- มันแปลก
‎ที่ประธานอุตส่าห์มาหาถึงบ้าน ‎เพื่อให้โอกาสทนายหน้าใหม่คนหนึ่งอีกครั้ง
‎ทั้งที่เธอตกรอบเอกสารไปแล้ว
‎ฉันไปในฐานะประธานฮันบาดาหรือไง
‎ฉันถือโอกาสไปเจอหน้ารุ่นพี่ด้วยต่างหาก
‎ซอนยอง
‎ถ้าเธอคิดว่าฉันเป็นรุ่นพี่เธอจริงๆ
‎เธอตอบฉันมาตรงๆ นะ
‎ที่เธอรับยองอูมาทำงานในฮันบาดา
‎เป็นเพราะแทซูมีหรือเปล่า
‎ดูจากที่รุ่นพี่พูดแบบนี้
‎แปลว่าข่าวลือระหว่างแทซูมีกับรุ่นพี่ ‎คงเป็นเรื่องจริงสิท่า
‎อือ
‎ฉันยอมอนุญาตครั้งเดียว
‎อะไร
‎ฉันอนุญาตให้เธอหลอกใช้ลูกสาวฉัน ‎เพื่อเล่นงานแทซูมีแค่ครั้งเดียว
‎แลกกับที่เธอให้ลูกฉันได้งาน
‎"แลกกับที่ให้ลูกฉันได้งาน" ‎"หลอกใช้" งั้นเหรอ
‎รุ่นพี่ ทำไมพูดแรงแบบนั้น
‎เธออยากทำให้ฮันบาดาเป็นที่หนึ่งนี่
‎ก็แปลว่าเธอต้องชนะแทซาน
‎แต่ถ้าแทซูมีได้ลงเล่นการเมือง ‎เธอก็คงเดือดร้อน
‎ขนาดตอนนี้เธอยังสู้ไม่ได้ ‎ถ้าแทซูมีได้เป็นรัฐมนตรีคงแพ้ราบคาบ
‎เธอเลยให้ยองอูมาทำงานไง
‎ไม่ใช่เหรอ
‎งั้นรุ่นพี่จะบอกว่า
‎ฉันรับลูกสาวรุ่นพี่มาทำงาน
‎จะได้แฉว่าลูกนอกสมรสของแทซูมี ‎อยู่ที่ฮันบาดางั้นเหรอ
‎ถ้าแผนทำนองนั้น ‎คือสิ่งที่ทำให้ลูกสาวฉันได้งาน
‎ก็เอาตามนั้น
‎แต่ฉันยอมแค่ครั้งเดียว
‎แค่ครั้งเดียวในเวลาที่ชี้เป็นชี้ตายเท่านั้น
‎อย่าให้สองคนนั้นมาขึ้นศาลพร้อมกัน
‎ในเวลาไหนก็ได้แบบนี้
‎พูดอะไรของพี่เนี่ย
‎รุ่นพี่
‎พ่อประสาอะไรทำแบบนี้
‎ถ้ารุ่นพี่คิดว่าฉันหลอกใช้ลูกสาวรุ่นพี่จริงๆ
‎รุ่นพี่ก็ต้องห้ามฉันสิ ‎นั่นต่างหากที่พ่อแม่ควรทำ
‎ถ้าฉันห้ามเธอ
‎สุดท้ายเธอก็จะไล่ลูกฉันออก
‎เธอคงจะสร้างข้ออ้างขึ้นมา ‎ไม่ให้แกมาทำงานที่ฮันบาดาได้
‎ว่าไงนะ
‎ซอนยอง
‎โลกใบนี้ไม่ให้โอกาสยองอูหรอก
‎ถึงจะจบเกียรตินิยมอันดับหนึ่ง ‎นิติศาสตร์ ม.โซล
‎สอบเนติได้คะแนนเกือบเต็ม
‎แต่ไม่มีใครรับไว้เพราะเป็นออทิสติก
‎แกสมัครไปทุกที่ ‎ไม่ว่าสำนักงานกฎหมายหรือสำนักงานส่วนตัว
‎แต่ไม่มีแม้แต่โอกาสจะสัมภาษณ์
‎การเห็นลูกเป็นแบบนั้น
‎และทำอะไรเพื่อแกไม่ได้เลย…
‎ฉันยอม…
‎เป็นพ่อที่เลว
‎ไม่ว่ายองอูจะโกรธแค้นฉันแค่ไหน ‎นั่นก็เป็นเรื่องของฉัน
‎ต่อให้ฉันต้องรวมหัวกับรุ่นน้องใจร้าย ‎ที่รับลูกฉันมาเพื่อหลอกใช้
‎ฉันก็อยากให้โอกาสยองอู
‎อ้าว
‎ยองอู
‎พ่อมาทำอะไรที่นี่คะ
‎เอ่อ คือว่า…
‎- พ่อทนายอูเหรอครับ ‎- ค่ะ
‎สวัสดีครับ
‎ครับ สวัสดีครับ
‎พ่อแวะมาหาคนรู้จักแป๊บหนึ่งน่ะ
‎พ่อไปนะ
‎- ครับ ‎- ครับ
‎ไว้เดี๋ยวเจอกันที่บ้าน
‎อือ
‎พ่อทนายอูกับท่านประธาน ‎เป็นอะไรกันเหรอครับ
‎คะ
‎ก็เมื่อกี้เขาออกมาจากห้องท่านประธาน
‎แล้วก็บอกว่าแวะมาหาคนรู้จัก ‎ก็แปลว่าเขารู้จักท่านประธานไงครับ
‎หือ
‎ไม่รู้อะไรเลยเหรอครับ
‎เอ่อ…
‎จะว่าไปคราวก่อนทนายอูบอกว่า ‎พ่อจบนิติม.โซลนี่ครับ
‎อ้อ ค่ะ
‎งั้นก็แปลว่าท่านประธาน ‎เป็นรุ่นน้องที่มหาลัยน่ะสิ
‎อะไรเนี่ย
‎ทนายอูยองอูเส้นใหญ่จริงด้วยแฮะ
‎เส้น…
‎เส้นใหญ่เหรอคะ
‎เชื่อเขาเลย
‎นึกแล้วว่ามันทะแม่งๆ
‎สรุปมีคนหนุนหลังนี่เอง
‎โอ้โฮ มีคนหนุนชัดๆ
‎มาแล้วเหรอครับ
‎รับแก้วนี้ไปก่อนสิครับ
‎ไม่เป็นไรค่ะ ฉันจะทำไปให้ยองอูด้วย
‎อยู่กับทนายอูยองอูเหรอครับ
‎คุณจุนโฮ
‎ช่วงนี้ก็ยังกินข้าวเที่ยง ‎กับยองอูสองคนใช่ไหมคะ
‎ครับ ก็ใช่
‎คุณสนุกกับการฟังเรื่องวาฬไหมคะ ‎เอาจากใจ
‎เอ่อ ก็…
‎แรกๆ ฉันก็โอเคค่ะ
‎ฉันคิดว่าคนอื่นเขาต้องหาเวลาดูสารคดีเอง
‎แต่ฉันมียองอูคอยเล่าให้ฟัง ‎ออกจะเป็นเรื่องที่ดีมากๆ
‎แค่ถึงเรื่องวาฬสีน้ำเงิน ‎วาฬหลังค่อมและโลมา
‎พูดตรงๆ มันก็สนุกดี
‎แต่ว่านะคะ พอถึงวาฬนาร์วาล ‎กับโลมาแม่น้ำแยงซี
‎ฉันก็เบื่อขึ้นมาค่ะ
‎ฉันกำลังร้องไห้เพราะสอบตกอยู่
‎แต่นางได้ที่หนึ่งแล้วก็มาร่ายให้ฉันฟัง
‎ว่าโคตรเหง้าวาฬคือพาคิเซทัส
‎ฉันล่ะอยากชกให้หน้าหงายสักหมัด
‎ดูตอนนี้สิ มันยังติดในหัวฉันอยู่เลย ‎ไอ้พาคิเซทัสบ้านั่น
‎คุณทนาย ผมตามไม่ทันว่าคุณจะสื่ออะไร
‎ถ้าคุณจะทำตัวเหมือนพร้อมรับฟัง ‎เรื่องวาฬจากเธอทั้งชีวิต
‎แล้วบอกให้เธอหุบปากหลังผ่านไปไม่ถึงปี
‎ถ้าจะสร้างแผลใจให้ยองอูแบบนั้น ‎ก็อย่าเริ่มแต่แรกเลยค่ะ
‎ฉันขอบอกคุณจุนโฮไว้เลยนะคะ
‎ถ้าความรู้สึกคุณแค่ประเดี๋ยวประด๋าว ‎ก็อย่ามาทำดีกับเธอค่ะ
‎ผมไม่ได้รู้สึกแค่ประเดี๋ยวประด๋าวนะครับ
‎งั้นก็ไปบอกยองอูสิคะ
‎ว่าความรู้สึกคุณไม่ได้ประเดี๋ยวประด๋าว
‎มาทำให้คนอื่นเขาสับสนกันหมดทำไมคะ
‎ผมทำอะไร…
‎ทั้งอูยองอู
‎ควอนมินอู
‎แล้วก็ฉัน
‎เราสับสนกันหมดเพราะคุณจุนโฮนั่นแหละ
‎ศาลที่เคารพครับ
‎จำเลยฝ่าฝืนขั้นตอนการประเมิน ‎ผลกระทบต่อสิ่งแวดล้อมเชิงกลยุทธ์ครับ
‎ตามกฎหมายการประเมินผลกระทบต่อสิ่งแวดล้อม
‎การประเมินผลกระทบต่อสิ่งแวดล้อมเชิงกลยุทธ์
‎ต้องจัดทำขึ้นเมื่อมีการจัดทำแผน ‎ที่ส่งผลกระทบต่อสิ่งแวดล้อมครับ
‎แต่ในกรณีของถนนแฮงบก
‎แม้ว่าการออกแบบเส้นทางเบื้องต้น ‎และการออกแบบจริงจะมีขึ้นในปี 2017
‎แต่การประเมินผลกระทบต่อสิ่งแวดล้อม ‎เชิงกลยุทธ์จัดทำขึ้นเมื่อปี 2019
‎จึงมีปัญหาในด้านของเวลาอยู่ครับ
‎ทนายจำเลย กรุณาตอบครับ
‎จริงอยู่ที่ขณะจัดทำแผน ‎ที่ส่งผลกระทบต่อสิ่งแวดล้อม
‎ต้องมีการประเมินผลกระทบ ‎ต่อสิ่งแวดล้อมเชิงกลยุทธ์
‎ประเด็นอยู่ที่ว่ามันคือตอนไหนค่ะ
‎นี่คือขั้นตอนมาตรฐานในการวางแผนเส้นทางค่ะ
‎การออกแบบเบื้องต้น การออกแบบจริง ‎เราทิ้งคำที่น่าสับสนพวกนั้นไว้ก่อนสักครู่
‎นี่ค่ะ กรุณาดูตรงนี้
‎การตัดสินใจเลือกเส้นทางที่เหมาะสมที่สุด
‎จะเกิดขึ้นในขั้นตอนครึ่งหลัง ‎ของแผนการสร้างถนนโดยรวม
‎กรณีของถนนแฮงบก ‎มีการตัดสินใจเลือกเส้นทางที่เหมาะสมที่สุด
‎ในเดือนตุลาคม ปี 2019 ค่ะ
‎การประเมินผลกระทบต่อสิ่งแวดล้อม ‎เชิงกลยุทธ์ที่ทนายโจทก์ชี้นั้น
‎จัดทำในเดือนมิถุนายน ปี 2019 ค่ะ
‎เทียบกับแผนการสร้างถนนอื่นๆ
‎ถนนแฮงบกมีการประเมินผลกระทบ ‎ช้ากว่าเล็กน้อยจริงๆ ค่ะ
‎แต่ก็ชัดเจนว่า
‎มีการประเมินก่อนที่จะจัดทำแผน ‎ที่ส่งผลกระทบต่อสิ่งแวดล้อมค่ะ
‎ไม่ได้ผิดกฎหมายค่ะ
‎ไม่ใช่อย่างนั้นนะคะ
‎ถ้าคำกล่าวอ้างของทนายจำเลยเป็นความจริง
‎ถ้างั้นก่อนเดือนตุลาคม 2019 ‎ตอนที่โจทก์ยื่นร้องเรียน
‎พวกเขาก็ควรจะเปลี่ยนแผนการก่อสร้างถนน ‎ซึ่งหมายถึงเปลี่ยนเส้นทางได้ค่ะ
‎แต่ถ้าดูจดหมายตอบกลับ ‎ของจังหวัดคยองแฮในขณะนั้น
‎มีประโยคที่บอกว่า "การออกแบบเสร็จสิ้นแล้ว ‎ไม่สามารถเปลี่ยนแปลงได้"
‎งั้นเหรอครับ ประโยคนั้นอยู่ตรงไหนล่ะ
‎พอดีหลักฐานที่ยื่นมามีเยอะมาก
‎ทำไงดีล่ะ ‎ข้อมูลเพิ่มเติมจริงๆ นั่นแหละครับ
‎นี่เป็นเอกสารร้องเรียน
‎ที่คณะกรรมการรับมือโดยชาวบ้าน ‎ส่งให้จังหวัดคยองแฮครับ
‎ส่วนนี่เป็นเอกสาร ‎ที่จังหวัดคยองแฮตอบกลับครับ
‎วันที่ 3 เมษายน 2019
‎บรรทัดที่สองของย่อหน้าที่สาม ‎ในเอกสารตอบกลับ
‎ที่จังหวัดคยองแฮส่งให้ ‎คณะกรรมการรับมือโดยชาวบ้าน
‎"การออกแบบเบื้องต้น ‎และการออกแบบจริงเสร็จสิ้นแล้ว
‎จึงไม่สามารถเปลี่ยนแปลง ‎การกำหนดเส้นทางถนนได้"
‎ประโยคนี้ค่ะ
‎หลักฐานของโจทก์ 4
‎ตอบกลับในนามของ ‎ผู้ว่าราชการจังหวัดคยองแฮค่ะ
‎ครับ ใช่จริงด้วย
‎จากการตอบกลับนี้ ‎หมายความว่าจังหวัดคยองแฮทราบอยู่แล้ว
‎ว่ามีการกำหนดเส้นทางถนน ‎ในเดือนเมษายน ปี 2019
‎ถ้าอย่างนั้น
‎การที่ทนายโจทก์ชี้ให้เห็นว่าการประเมิน ‎ผลกระทบต่อสิ่งแวดล้อมเชิงกลยุทธ์
‎ถูกจัดทำขึ้นภายหลัง
‎ดูสมเหตุสมผลครับ
‎เก่งมาก
‎ศาลที่เคารพครับ
‎เราขอยื่นให้มีการพิสูจน์หน้างาน ‎ที่ย่านโซด็อกครับ
‎การที่ถนนตัดผ่านหมู่บ้านแฮงบก
‎สร้างความเดือดร้อนเพียงใดต่อชาวบ้าน
‎ถ้าท่านไปที่นั่นเอง เราคิดว่าน่าจะมีส่วนช่วย ‎ให้ท่านวินิจฉัยอย่างชาญฉลาดได้ครับ
‎ลำพังเอกสารที่ยื่นมา ‎ก็มีหลายอย่างให้ต้องดูแล้ว
‎ยื่นเป็นรูปภาพมาเถอะครับ
‎จะให้ผมไปเองมันก็ไกลเกินครับ
‎ไม่นะครับ
‎ย่านโซด็อกใกล้กับที่นี่มากนะครับ
‎ขับรถไปชั่วโมงเดียวถึง
‎มีสิ่งที่ท่านต้องไปเห็นด้วยตาตัวเองนะครับ
‎ศาลที่เคารพ ‎ได้โปรดมาที่ย่านโซด็อกนะครับ ครั้งเดียวก็พอ
‎ทนายจากฮันบาดาใช่ไหมคะ
‎เราว่าความคดีเดียวกัน ‎แต่ฉันยังไม่รู้จักชื่อคุณเลยค่ะ
‎ฉันแทซูมีนะคะ
‎อ้อ
‎ฉันชื่อ
‎อูยองอูค่ะ
‎ไม่ว่าอ่านตามตรงหรืออ่านกลับด้าน ‎ก็ยังเป็นอูยองอู
‎กนก บวบ นลิน ยาย วาดดาว อูยองอู
‎อูยองอูเหรอ
‎ทำไมคุ้นๆ เหมือนเคยได้ยินที่ไหนเลยนะ
‎เอาเป็นว่า ยินดีที่ได้เจอนะคะ
‎เมื่อกี้น่าประทับใจมาก ความจำดีจังเลยนะคะ
‎อ้อ
‎ค่ะ
‎ขอบใจนะ
‎คุณทนาย ส่งมาครับ
‎ขอบใจ
‎ทุกคนจะกลับสำนักงานกันใช่ไหมครับ ‎เหลือที่นั่งว่างที่หนึ่งนะ
‎เหรอ งั้นฉัน…
‎งั้นให้อูยองอูนั่งดีกว่าเนอะ
‎เธอไปสิ
‎ผมว่าจะกลับสบายๆ สักหน่อย ‎ทำอะไรของคุณเนี่ย
‎ถ้าจะใจบุญนักก็สละที่นั่งตัวเองให้สิ
‎คนที่เซนส์ง่อย ‎ไม่สมควรกลับสบายๆ หรอกค่ะ
‎"ง่อย" เหรอ นี่พูดกับผมอยู่เหรอครับ
‎จะขึ้นแท็กซี่ใช่ไหมคะ เดี๋ยวฉันเรียกเอง
‎จะว่าไป คุณรู้ไหมครับ ‎ว่าพ่อทนายอูจบนิติม.โซล
‎ดูเหมือนจะเป็นรุ่นพี่รุ่นน้อง ‎กับท่านประธานเรานะ
‎เซนส์ง่อยแล้วรู้เรื่องนั้นได้ไงเนี่ย
‎ตลกเหรอครับ
‎ตลกกับการที่ทนายอูเข้ามาทำงาน ‎โดยใช้เส้นสายของท่านประธานเหรอครับ
‎ไม่ใช่ว่าทุกคนต้องโมโห ‎และตื่นตัวหรอกเหรอ
‎ทำไมต้องโมโหแล้วก็ตื่นตัวด้วยคะ ‎ทุกคนเลยเนี่ยนะ
‎เพราะมันเป็นการได้งานโดยทุจริต
‎พูดอะไรคะเนี่ย
‎มีหลักฐานว่ายองอูได้งานโดยทุจริตเหรอคะ
‎ผมเห็นพ่อทนายอู ‎ออกมาจากห้องท่านประธานครับ
‎ลองคิดดูสิครับ
‎ไม่ว่าฮันบาดา แทซาน ‎หรือสำนักงานกฎหมายยักษ์ใหญ่ทุกที่
‎ต่างก็ยืนยันการจ้างงาน ‎ก่อนที่เราจะจบจากคณะนิติ
‎แต่นี่เรียนจบมาแล้วตั้งหกเดือน
‎เด็กใหม่ปฐมนิเทศ เวิร์กช็อปเสร็จหมดแล้ว ‎ทนายอูเพิ่งจะเข้ามาทำงาน
‎นี่มันไม่แปลกเหรอครับ
‎ที่ทำได้ก็เพราะเธอมีเส้นสายไง
‎มีเส้นแล้วจะทำไมคะ
‎จะแจ้งตำรวจเลยไหม ‎หรือจะไปฟ้องทีมตรวจสอบคะ
‎ถ้าจะมาถกกันเรื่องนั้น
‎ที่ท่านประธานมาเป็นประธานได้ ‎เป็นเพราะความสามารถล้วนๆ เหรอคะ
‎เธอได้สืบทอดตำแหน่งประธาน ‎เพราะพ่อเป็นคนก่อตั้งฮันบาดาไม่ใช่เหรอ
‎แล้วยังไงครับ
‎ในเมื่อเราทำงานในสำนักงาน ‎ที่มีปัญหาตั้งแต่ประธาน
‎ก็ควรปล่อยผ่านเรื่องทุจริตแค่นี้ไป
‎จะบอกแบบนี้เหรอครับ
‎มันแทงใจดำเพราะพ่อทนายชเวซูยอน ‎เป็นอธิบดีผู้พิพากษาเหรอครับ
‎หรือรู้สึกเข้าอกเข้าใจ ‎ท่านประธานกับทนายอูไรงี้
‎ที่ฉันจะบอกก็คือ
‎คุณอย่ามาทำตัวเที่ยงธรรม ‎ทั้งที่อยากจะรังแกยองอูสิคะ
‎ถ้าคิดว่าเป็นปัญหาการทุจริตในองค์กรจริงๆ ‎ก็ตั้งคำถามกับท่านประธานก่อนสิ
‎ทีกับคนแข็งแกร่งคุณไม่แตะ ‎มารังควานแต่กับยองอูทำไม
‎ก็อูยองอูนั่นแหละคือคนที่แข็งแกร่ง
‎ไม่รู้หรือไงครับ
‎คุณบอกว่าสมัยเรียนนิติ ‎"ยังไงอูยองอูก็ยืนหนึ่ง" นี่ครับ
‎เกมนี้มันไม่ยุติธรรมหรอก
‎อูยองอูชนะเราทุกครั้ง ‎แต่เราดันสู้อูยองอูกลับไม่ได้ ทำไมน่ะเหรอ
‎เพราะเธอเป็นออทิสติกไง
‎เราต้องเห็นใจและช่วยเหลือทนายอูตลอด
‎แม้แต่ที่ว่างเดียวบนรถนั่น ‎เราก็ยังต้องสละให้เธอ
‎ที่บอกว่าอูยองอูคือคนอ่อนแอ
‎แค่คิดไปเองทั้งนั้นครับ
‎เดี๋ยว…
‎มีอะไรเหรอครับ
‎อ้อ
‎เปล่าค่ะ
‎วันนี้ทำได้ดีมากครับ คุณทนาย
‎ค่ะ ทำได้ดีมากค่ะ
‎ไปกันเลยไหมครับ
‎เอ่อ คุณอีจุนโฮคะ
‎ครับ
‎ฉัน…
‎ขอแตะตัวคุณอีจุนโฮ
‎สักครั้งได้ไหมคะ
‎อะไรนะครับ
‎ฉันอยากเช็กว่า ‎ฉันชอบคุณอีจุนโฮหรือเปล่าค่ะ
‎อ้อ
‎อ๋อครับ
‎ต้องแตะตัวผมเท่านั้น
‎ถึงจะเช็กได้เหรอครับ
‎เอ่อ…
‎ฉันอยากเช็กอัตราการเต้นของหัวใจ
‎ว่ามันเต้นแรงขนาดไหน
‎ตอนที่แตะตัวคุณอีจุนโฮค่ะ
‎งั้น…
‎ถ้าไม่แตะตัวผม
‎หัวใจคุณก็ไม่เต้นแรงเลยเหรอครับ
‎แม้ว่าจะอยู่กับผมก็ตามเหรอ
‎น่าน้อยใจนะครับ
‎กลับมาแล้วเหรอลูก
‎กลับมาแล้วค่ะ ขอเข้าข้างในก่อนนะคะ
‎นี่ ยองอู
‎พ่อมีเรื่องจะคุยด้วย
‎คุยพรุ่งนี้นะคะ
‎วันนี้หนูเหนื่อยมากค่ะ
‎ประธานฮันซอนยอง ‎เป็นรุ่นน้องของพ่อที่มหาลัย
‎สมัยเรียนเราสนิทกันมาก
‎แต่พอเรียนจบก็ไม่ได้ติดต่อกัน ‎เพราะต่างคนต่างยุ่ง
‎ไงก็เถอะ ซอนยองเคยมาหาพ่อ
‎เขาบอกว่าจะรับยองอูเข้าฮันบาดา
‎อะไรนะคะ
‎พ่อคิดว่าถึงเวลาที่ยองอูควรรู้ได้แล้ว
‎ถ้างั้นหนูก็…
‎ได้เข้าทำงานเพราะเส้นสาย ‎ของท่านประธานจริงๆ เหรอคะ
‎หนู
‎ได้งานโดยทุจริตเหรอคะ
‎ไม่ว่าจะเป็นการจ้างงานโดยทุจริตหรือไม่ ‎พ่อก็รู้สึกขอบคุณซอนยองนะ
‎ที่ผ่านมาทั้งพ่อ ทั้งยองอู ‎ต่างก็ลำบากกันมามากเพราะไม่มีงานทำ
‎ถ้ายองอูได้เป็นพ่อแม่คน ลูกก็จะเข้าใจ
‎ว่าการเห็นลูกท้อแท้มันเจ็บปวดแค่ไหน
‎คือว่า
‎จริงๆ แล้ว มันมีอีกเหตุผล
‎ที่ซอนยองรับยองอูเข้าทำงาน
‎ก็คือ…
‎หนูอยากท้อแท้ให้เต็มที่มากกว่าค่ะ
‎อะไรนะ
‎ถ้าหนูจะต้องท้อแท้ หนูอยากท้อแท้
‎ให้เต็มที่แค่คนเดียวค่ะ
‎หนูเป็นผู้ใหญ่แล้วนี่คะ
‎ยองอู
‎พ่อเข้ามายุ่งกับชีวิตหนูแบบนี้ทุกครั้ง
‎ขัดขวางแม้แต่ความท้อแท้ให้หนู
‎หนูไม่ชอบค่ะ
‎อย่าทำนะคะ
‎ยองอู
‎(สำนักงานกฎหมายฮันบาดา)
‎(กระทู้นิรนาม)
‎(เขียน)
‎(เรื่อง: การจ้างงานของฮันบาดา)
‎(แฉการทุจริตในการจ้างงานของฮันบาดา)
‎ถ้าไม่มีคำขอที่ไม่สมควรของพ่อ
‎ทนายหน้าใหม่คนนั้น ‎จะได้เข้าทำงานในฮันบาดาไหมครับ
‎การที่ไม่มีที่ไหนจ้างเธอด้วยเกรดของเธอ
‎มันคือการเลือกปฏิบัติ ไม่ถูกต้อง และทุจริต
‎สมควรแล้วที่เธอได้เข้าทำงาน ‎ถึงจะช้าหน่อยก็เถอะ
‎สะท้อนเจตนา ‎ของชาวบ้านย่านโซด็อกทุกคนแน่เหรอครับ
‎เอาเอกสารยินยอมจากชาวบ้านมา ‎ก่อนวันพิจารณาคดีครั้งหน้านะครับ
‎ฉันว่าฉันน่าจะชอบคุณจริงๆ ค่ะ
‎- ผม… ‎- อย่าบอกนะว่ากำลังหนี
‎- มีอะไรจะพูดกับฉันเหรอคะ ‎- จำฉันไม่ได้เหรอคะ
‎คำบรรยายโดย: รักษ์สุดา ขุนรักษ์